PressReader - Beeld: 2017-11-15 - Emslies: Ver­dag­te van Zim ont­snap
Emslies: Ver­dag­te van Zim ont­snap
Beeld - 2017-11-15 - Voorblad - Ma­rie­tie Louw­Car­stens
’n Be­hoor­li­ke on­der­soek moet ge­doen word na­dat die ver­meen­de moor­de­naar van dr. Wer­ner Emslie (55) van Lep­ha­la­le (El­lis­ras) gis­ter uit die dorp se po­li­sie­sel­le ont­snap het.
So sê Ian Ca­me­ron, hoof van A­friForum se af­de­ling vir ge­meen­skaps­vei­lig­heid, na­dat Pe­trus Moyo (27), ’n Zim­bab­wi­ër, ont­snap het.
Lt.kol. Mo­ats­he N­goe­pe, po­li­sie­woord­voer­der in Lim­po­po, sê Moyo het glo die tra­lies van die sel waar­in hy aan­ge­hou is, af­ge­saag. Dit is on­se­ker waar­mee hy die tra­lies af­ge­saag het en waar­om die po­li­sie dit nie ge­hoor het nie.
“Ons is be­sig met ’n in­ter­ne on­der­soek,” sê N­goe­pe.
Die po­li­sie het al­le grens­pos­te in Lim­po­po, wat die Beit­brug-grens­pos na Zim­bab­we in­sluit, in ken­nis ge­stel om op die uit­kyk na Moyo te wees.
Moyo het Maan­dag vlug­tig in die land­dros­hof in Lep­ha­la­le ver­skyn op et­li­ke aan­klag­te van huis­braak en moord op Emslie. Die ver­rig­tin­ge is tot vroeg in De­sem­ber uit­ge­stel.
Die ge­meen­skap van Lep­ha­la­le is ge­ruk deur die koel­bloe­di­ge moord op Emslie op 20 Sep­tem­ber op sy plaas bui­te die dorp. Sy vrou, Ma­ri­ët­te, is in die aan­val ge­skiet en on­der­gaan nog spi­na­le re­ha­bi­li­ta­sie in P­re­to­ria weens ska­de wat sy aan haar rug op­ge­doen het.
Moyo is in Frank­fort in die Vry­staat aan­ge­keer na­dat on­der­soe­kers van die He­ri­ta­ge Pro­tecti­on Group, ’n mis­daad­be­stry­dings­or­ga­ni­sa­sie wat deur oud­po­li­sie­le­de ge­stig is, saam met die po­li­sie ge­werk het. Moyo was glo ook be­trok­ke by ver­skeie huis­bra­ke in die Frank­fort-ge­bied.
Ca­me­ron sê A­friForum eis ant­woor­de oor hoe dit moont­lik was dat Moyo kon ont­snap.
“Dr. Emslie is een van 77 men­se wat van­jaar op pla­se in die land ver­moor is,” sê Ca­me­ron. “Daar was 360 plaas­aan­val­le land­wyd.”
Pe­trus Moyo (27)